







**Oradea, 18 decembrie 2023**

**Începerea execuției lucrărilor aferente contractului**

**BH-CL8 – Extindere conducte de aductiuni, statie de clorinare, rezervoare si statie de pompare - CJ Bihor C2**

A fost semnat contractul „**BH-CL8 – Extindere conducte de aductiuni, statie de clorinare, rezervoare si statie de pompare - CJ Bihor C2**”, în valoare de **13.963.243,32 lei** fără TVA, al carui Antreprenor este S.C. Dumexim S.R.L.

 Lucrările includ execuția unei conducte de aducțiune Oradea –Tășad pe o lungime de 16.872 m, o Stație de pompare apă potabilă nouă în Sărand si o Gospodărie de apă în localitatea Tășad care va cuprinde 2 rezervoare de înmagazinare, fiecare cu o capacitate de 700 m3 si o Stație de clorare noua cu o capacitate de 35 l/s.

Achiziţia contractului sectorial de lucrări contribuie la îndeplinirea obiectivelor *„Proiectului Regional de Dezvoltare a Infrastructurii de apă și apă uzată din Judeţul Bihor, in perioada 2014-2020 - SZA ORADEA ″*, proiect cofinanţat din Fonduri de coeziune, prin Programul Operaţional Infrastructură Mare (POIM), Axa prioritară 3 - Dezvoltarea infrastructurii de mediu în condiţii de management eficient al resurselor.

Obiectivul general al contractului este asigurarea implementării corespunzătoare a *„Proiectului Regional de Dezvoltare a Infrastructurii de apă și apă uzată din Judeţul Bihor, in perioada 2014-2020 - SZA ORADEA ″*, contribuind astfel la îmbunătățirea infrastructurii în sectorul de apă și canalizare din județul Bihor, în vederea îndeplinirii obligațiilor de conformitate stabilite prin Tratatul de Aderare și mai ales cu Directiva Europeana 98/83/CE referitoare la calitatea apei potabile, transpusă în legislația națională prin Legea 311/2004 și Directiva 91/271/CE transpusă în legislația națională prin Hotarârea 352/2005, referitoare la tratarea apei uzate urbane.

 Acest contract este parte din „Proiectul Regional de Dezvoltare a Infrastructurii de apă și apă uzată din Judeţul Bihor, în perioada 2014-2020 - SZA ORADEA ″ și are ca scop atât îmbunătațirea calității apei potabile și protejarea sănătații publice, cât și asigurarea cantităților de apă necesare folosințelor populației în aria de operare a Operatorului Regional. Proiectul are o valoare de 245.296.841 lei (fără TVA) din care finanțare nerambursabilă 195.992.175,94 lei (fără TVA).

 Obiectivul general al Proiectului îl reprezintă îmbunătățirea infrastructurii de apă și apă uzată din județul Bihor prin extinderea și dezvoltarea serviciului de alimentare cu apă potabilă, în condiții de siguranță și protecție a sănătății în localități care au peste 50 de locuitori și asigurarea colectării și epurării apelor uzate pentru aglomerările mai mari de 2.000 l.e., pentru conformarea cu cerințele directivelor europene privind calitatea apei destinate consumului uman (Directiva 98/83/CE) și epurarea apelor uzate (Directiva 91/271/EEC).

**Proiect cofinanţat din**

**Fondul de Coeziune prin Programul Operaţional Sectorial Mediu 2007-2013 si Programul Operaţional Infrastructură Mare 2014-2020**

**Date de Contact**

Compania de Apa Oradea S.A.

Str. Duiliu Zamfirescu nr. 3, 410202,

Oradea, judetul Bihor

Tel: 0259 434789, Fax: 0259 434789,

E-mail: [piu@apaoradea.ro](http://)